আনাসের বর্ণনায় আছে, রসূলুল্লাহ (স.) বলেন, জিবরীল যখন আমাকে নিয়ে ৭ম আকাশে চড়লেন। পরিশেষে একটি স্রোতধারার কাছে পৌঁছলেন। যার ধারে লাল ও সবুজ মার্বেল এবং মুক্তার পানপাত্র ছিল। এর কাছে সবুজ রং-এর পাখীও ছিল। ওটা সবচেয়ে উত্তম পাখী, যা আমি দেখেছি। তাই আমি জিবরীলকে বললাম, এই পাখীটি কি উত্তম। তিনি বললেন, হে মুহাম্মদ! আপনি কি জানেন, এই নহরটি কি? আমি বললাম, না। তিনি বললেন, এটা সেই কাওসার যা আপনাকে আল্লাহ দান করেছেন। তাতে সোনা ও চাঁদির  পাত্র ছিল। যা লাল ও সবুজ পাথরের ছোট ছোট মিহি কাঁকরের উপর দিয়ে বয়ে যাচ্ছে। তার পানিটা দুধের চেয়েও সাদা। তিনি বলেন, অত:পর আমি তার পাত্র নিলাম। তারপর ঐ পানি এক আঁজলা নিলাম। তা পানও করলাম। তা ছিল মধুর চেয়েও মিষ্টি এবং কস্তুরির চেয়ে সুগন্ধী (তাফসীর দুর্রে মানসুর, ৪র্থ খণ্ড, ২৬৯ পৃষ্ঠা)।